Document ID: /roh_data/filtered/fineweb-2-filterrobots_roh.jsonl.gz/12432

Per pudair survegliar meglier il triep da lufs ch'è stà preschent las ultimas emnas en la regiun da Sursaissa, ha la surveglianza da chatscha narcotisà mez favrer in luf ed equipà quel cun in emettur da GPS. Las infurmaziuns duain dar scleriment davart il cumportament dals lufs en quest territori.
Il luf che ha survegnì l'emettur è cun gronda probabilitad in animal dal triep da Valgronda. Suenter che lufs giuvens da quest triep èn vegnids observads pliras giadas en la vischinanza d'abitadis u sin bains purils, èsi daventà necessari d'eruir pli detagliadamain ils moviments da quests lufs pauc timids. Per motivs da segirezza na vegnan las datas exactas da la localisaziun betg communitgadas publicamain. Cunquai ch'il luf ha survegnì l'emettur en la vischinanza directa d'in manaschi agricul, èsi er stà pussaivel da spaventar l'animal cun in'acziun intenziunada.
Fotografia agiuntada:
Infurmaziuns:
dr. Adrian Arquint, manader da l'Uffizi da chatscha e pestga dal Grischun, tel. 081 257 38 91, e-mail <email-pii>, cuntanschibel da las 12.00 fin las 13.00
Gremi: Uffizi da chatscha e pestga
Funtauna: rg Uffizi da chatscha e pestga